Politiet forventer, at en for høj promille i blodet er årsag til ulykken.

En bil i Dybvad endte pludselig med at ligge på taget, efter at føreren var kørt ind i et træ. Det oplyser Nordjyllands Politi. Hændelsen fandt sted tirsdag nat klokken 00.31 på Dværghøjvej i Dybvad. Den kvindelige fører af den polsk-indregistrerede Opel er ifølge Nordjyllands Politi uskadt. Der er efterfølgende udtaget en blodprøve af kvinden, for at kunne konstatere dennes promille i blodet. - Det er formentligt på grund af spirituspåvirkning, at kvinden mistede herredømmet og kørte ind i træet, oplyser vagtchef Karsten Højrup Kristensen fra Nordjyllands Politi.